Buenosairesa - Vikipēdija

# Buenosairesa

### Vikipēdijas raksts

Buenos Aires

Iedzīvotāji (2006) | 11 595 183 13 470 240 (aglom.)
Dibināta | 1563.g
Province | Buenosairesa (Ciudad autónoma de Buenos Aires)
Mājaslapa | http://www.buenosaires.gov.ar/

Wikimedia Commons ir pieejami multimēdiju faili par šo tēmu. Skat.:
Category:Buenos Aires
Floridas iela Buenosairesā

Buenosairesa (Buenos Aires) - pilsēta Argentīnas austrumos pie Laplatas līča, faktiski Paranas upes grīvā. Argentīnas galvaspilsēta un lielākais rūpniecības, kultūras un izglītības centrs. Liela ostas pilsēta.

Pilsētas iedzīvotāji tiek saukti par porteños (ostinieki). Iedzīvotāju lielākā daļa ir spāņu un itāļu izcelsmes.

Buenosairesā XIX gs. beigās radās tango. Buenosairesā atrodas operteātris Teatro Colón - viens no izcilākajiem pasaulē. Ievērojamākais Buenosairesas rajons (barrio) ir La Boca ar daudzām tavernām, tango klubiem un slavenākā Argentīnas futbola kluba Boca Juniors stadionu.

#### [izmainīt šo sadaļu] Vēsture

Pilsētu 1516.g nodibināja spāņu konkistadors Pedro de Mendoza zelta meklēšanas ekspedīcijā un nosauca to par Santa María del Buen Ayre. Tomēr vietējie iedzīvotājie uzbruka apmetnei un 1541.gadā tā tiek pamesta. 1580.gadā apmetni atjauno konkistadors Huans de Garajs (Juan de Garay), ceļodams no Asunsjonas.

Jau kopš dibināšanas Buenosairesas labklājība saistījās ar ostu. XVI un XVII gadsimtos spāņu administrācija noteica, ka visa tirdzniecība ar Eiropu veicama caur Limu, tāpēc lielā mērā Buenosairesas labklājības pamatā bija kontrabanda. Ekonomiskie ierobežojumi arī noteica pilsētas iedzīvotāju naidīgumu pret Spānijas varas iestādēm.

Spānijas karalis Karloss III XVIII gs. beigās atcēla tirdzniecības ierobežojumus, bet bija par vēlu. 1810.gada 25.maijā Buenosairesā tika gāzta Spānijas vicekaraļa vara un nodibināta provinces valdība. 1816.gadā Argentīna pasludina neatkarību.

No XIX gs. beigām Buenosairesa strauji attīstās un kļūst par pilsētu, kuras stils līdzinās Eiropas lielpilsētām. XX gs. gadsimtā šeit tiek uzbūvēts pirmais metro Latīņamerikā. Pasaules karu dēļ uz Buenosairesu dodas gan daudzi Eiropas vadošie intelektuāļi, gan vienkārši kara bēgļi, kā arī vairāki meklēti kara noziedznieki.

1945.gada 17.oktobrī ar milzīgu demonstrāciju Plaza de Mayo sākas peronisma kustība Argentīnā.

1955.gadā Atbrīvošanās revolūcijas laikā Argentīnas flotes lidmašīnas bombardēja demonstrāciju Plaza de Mayo, nogalinot daudzus Perona pretiniekus.

XX gs. 70-ajos gados pilsētā notika sadursmes starp kreisajiem un labējiem grupējumiem, līdz 1976.gadā varu sagrābj armija. 1976-1983. gados notika Netīrais karš.

1992.gada 17.martā Buenosairesā teroraktā tika uzspridzināta Izraēlas vēstniecība un nogalināti 29 cilvēki, bet 1994.gada 18.jūlijā tika uzspridzināta ebreju organizāciju māja, nogalinot 85 cilvēkus.

2001.gada decembrī Buenosairesā notika nemieri, kuri noveda pie prezidenta gāšanas.

#### [izmainīt šo sadaļu] Cilvēki

Buenosairesā dzimuši:

- Marta Argeriha (Martha Argerich) (1941-) - pianiste
- Roberto Arlts (Roberto Arlt) (1900-1942) - rakstnieks (Los siete locos (1929))
- Daniels Barenboims (Daniel Barenboim) (1942-) - pianists un dirigents
- Manuels Belgrano (Manuel Belgrano) (1770–1820) - ģenerālis, Argentīnas karoga autors
- Manuels Blanko Enkalada (Manuel Blanco Encalada) (1790–1876) - admirālis, Čīles pirmais prezidents
- Horhe Luiss Borhess (Jorge Luis Borges) (1899–1986) - rakstnieks (El jardín de senderos que se bifurcan (1941))
- Evita (1919-1952) - politiķe
- Adolfo Bjojs Kasaress (Adolfo Bioy Casares) (1914-1999) - rakstnieks (La invención de Morel/1940)
- Benito Martins (Benito Martín) (1890-1977) - gleznotājs
- Viktorija Okampo (Victoria Ocampo) (1890?-1979) - intelktuāle, žurnāla Sur radītāja
- Bernardino Rivadāvija (Bernardino Rivadavia) (1780-1845) - pirmais Argentīnas prezidents
- Alfredo di Stefano (Alfredo Di Stéfano) (1926-) - futbolists

Saturs iegūts no "http://lv.wikipedia.org../../../b/u/e/Buenosairesa.html"

Kategorija: Argentīnas pilsētas

##### Views

- Raksts
- Diskusija
- Pašreizējā versija

##### Meklēt

##### Citās valodās

- Afrikaans
- አማርኛ
- العربية
- Žemaitėška
- Български
- བོད་ཡིག
- Brezhoneg
- Bosanski
- Català
- Zamboangueño
- Corsu
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- Arpitan
- Gaeilge
- Gàidhlig
- Galego
- עברית
- हिन्दी
- Hrvatski
- Magyar
- Հայերեն
- Interlingua
- Bahasa Indonesia
- Ido
- Italiano
- 日本語
- Lojban
- ქართული
- 한국어
- Latina
- Lietuvių
- मराठी
- Bahasa Melayu
- Nahuatl
- Nnapulitano
- Nederlands
- ‪Norsk (nynorsk)‬
- ‪Norsk (bokmål)‬
- Novial
- Occitan
- Иронау
- Polski
- Piemontèis
- Português
- Runa Simi
- Română
- Русский
- Сибирской
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- Kiswahili
- தமிழ்
- Тоҷикӣ
- ไทย
- Türkçe
- Українська
- Tiếng Việt
- ייִדיש
- 中文